b'\n_START_ARTICLE_\nFederico Moccia\n_START_SECTION_\n\xc5\xbdivljenje in delo\n_START_PARAGRAPH_\nFederico Moccia je sin umetnika Giuseppeja Moccie, ki je bil ravno tako filmski scenarist in re\xc5\xbeiser._NEWLINE_Leta 1992 je Moccia napisal svoj prvi roman Tre metri sopra il cielo. Zalo\xc5\xbebe mu romana niso hotele objaviti, zato ga je sam v majhni zalo\xc5\xbebi Il Ventaglio. Kljub majhni nakladi je postal roman mo\xc4\x8dno priljubljen, predvsem pri mladih, zato je zalo\xc5\xbeba Feltrinelli leta 2004 izdala ponatis. Po knjigi so posneli istoimenski film (Tre metri sopra il cielo iz leta 2003 in Tre metros sobre el cielo iz leta 2010). Leta 2006 je Moccia napisal svoj drugi roman, Ho voglia di te, ki je nadaljevanje zgodbe Tre metri sopra il cielo._NEWLINE_Kasneje so iz\xc5\xa1li \xc5\xa1e drugi romani, ki so bili ravno tako posneti (Scusa ma ti chiamo amore, Scusa ma ti voglio sposare in Amore 14)._NEWLINE_Knjiga Ho voglia di te je prispevala k temu, da je rimski most Ponte Milvio postal prava turisti\xc4\x8dna privla\xc4\x8dnost, saj velja za\xc2\xa0\xc2\xbbmost zaljubljencev\xc2\xab. Zaljubljenci prihajajo iz vseh koncev sveta, da si zaobljubijo ljubezen, pripnejo klju\xc4\x8davnico na tretji steber razsvetljave in vr\xc5\xbeejo klju\xc4\x8d v reko Tibero._NEWLINE_Njegove knjige niso \xc5\xa1e bile prevedene v sloven\xc5\xa1\xc4\x8dino, prevedene pa so v slede\xc4\x8dih jezikih: nem\xc5\xa1\xc4\x8dini, franco\xc5\xa1\xc4\x8dini, polj\xc5\xa1\xc4\x8dini, \xc5\xa1pan\xc5\xa1\xc4\x8dini, portugal\xc5\xa1\xc4\x8dini in katalon\xc5\xa1\xc4\x8dini.'